हिन्दी यूएसए
हिंदी यू एस ए (HindiUSA) अमेरिका स्थित न्यू जर्सी की धरती पर हिंदी को नई पीढ़ी को हिंदी के साथ जोड़ने का काम कर रही है। इसके स्वयंसेवक श्री देवेंद्र सिंह अनेक गतिविधियों द्वारा प्रवासी बच्चों को भारतीय संस्कृति से जोड़े रखने में सफल रहे है। इस संस्था की इस समय (मार्च, 2012) 36 हिंदी पाठशालाएँ चलती हैं, जिसमें 4,000 से अधिक विद्यार्थी 9 स्तरों में शिक्षा ग्रहण कर रहे हैं। कई कार्यशालाओं का आयोजन, मंदिरों में हिंदी बाल-विहार, घरों में, सार्वजनिक स्थानों में साप्ताहिक तौर पर हो रहा है। हिंदी यू एस ए हर साल 'हिंदी महोत्सव' का आयोजन करता है जहाँ सामाजिक एवं सांस्कृतिक गतिविधियों के साथ तीज-त्यौहार के पर्व भी मनाए जाते हैं।